tomron87/hebrew-wikipedia-sentences-corpus huggingface dataset:
טיוטה נכלל בסגל נבחרת חוף השנהב לטורניר גביע אפריקה לאומות 2010, וקיבל את חולצה מספר 9. טיוטה פתח בהרכב נבחרתו בכל שלושת משחקיה בטורניר, עד ההדחה בשלב רבע הגמר על ידי נבחרת אלג'יריה.
טיוטה פתח בהרכב נבחרתו גם בכל שלושת משחקי שלב הבתים במונדיאל 2010, בו נבחרת חוף השנהב לא הצליחה להעפיל לשלב שמינית הגמר מבית שכלל גם את נבחרות ברזיל, פורטוגל וקוריאה הצפונית.
במהלך המשחק נגד נבחרת ברזיל, טיוטה היה מעורב בתיקול שפצע את אלאנו והשבית אותו להמשך הטורניר.
ב-12 בינואר 2012 הורחק טיוטה בשל עבירה קשה שביצע במשחק הכנה לקראת גביע אפריקה לאומות 2012 נגד נבחרת תוניסיה.
עם זאת, הוא פתח בשני משחקי הפתיחה בשלב הבתים של הטורניר, וכן במשחקי חצי הגמר והגמר, כשבאחרון הוא מבקיע את השער הראשון בדו-קרב בעיטות העונשין מול נבחרת זמביה, בו הפסידה נבחרת חוף השנהב.
לאחר סיום הטורניר, חשף טיוטה כי נתן את המדליה שלו לחברו בשל האכזבה מההפסד בגמר.
שנה לאחר מכן, בטורניר גביע אפריקה לאומות 2013, הבקיע טיוטה את שערו הראשון והיחיד במדי הנבחרת, שער בדקה ה-50 בהפסד 2-1 לנבחרת ניגריה בשלב רבע הגמר של הטורניר.
שנה לאחר מכן שיחק טיוטה בכל שלושת משחקי שלב הבתים במונדיאל 2014, בו נבחרת חוף השנהב לא הצליחה להעפיל לשלב שמינית הגמר מבית שכלל גם את נבחרות קולומביה, יוון ויפן.
ב-24 בינואר 2015 ערך טיוטה את הופעתו האחרונה בנבחרת, בתיקו 1-1 נגד נבחרת מאלי במסגרת שלב הבתים של גביע אפריקה לאומות 2015.
הוא נהג לצום במהלך חודש הרמדאן.
בחודש מאי 2011 רכבו של טיוטה הוחרם בשל עבירות על חוקי התנועה.
ב-13 בפברואר 2013 נעצר טיוטה בחשד להונאה, ורכבו הוחרם על ידי המשטרה.
לאחר שהודה כי הוא מחזיק ברישיון נהיגה בלגי מזויף, נשפט טיוטה לעונש מאסר שהומר לעבודות שירות של 180 שעות, ורישיון הנהיגה שלו נשלל לחצי שנה.
לטיוטה היו שני ילדים מאשתו הראשונה, מדאח.
במהלך התקופה בה שיחק טיוטה בניוקאסל יונייטד, הזוג התגורר בכפר פונטלנד שבנורת'מברלנד, והיה נשוי זמן מה לפני מעברו של טיוטה לניוקאסל יונייטד.
ב-29 בספטמבר 2014 דווח בעיתון ה-Evening Chronicle כי טיוטה נישא לאישה שנייה, לטיסיה דוקרו, באביג'אן, בירת חוף השנהב.
הנישואין התקיימו לפני תחילת עונת 2014/2015. ז'אן מוסמפה, סוכנו של טיוטה, אישר את הידיעה בדבר נישואיו של טיוטה לעיתון מקומי, ואמר "אני יכול להגיד שהוא אכן התחתן, ושאלו נישואיו השניים".
זמן קצר לאחר מכן נודע כי הוא נפרד מהפילגש שלו, ניקי אמפופו, ממנה היה לו ילד בן שנה.
בחודש פברואר 2014 השיק טיוטה ליין אופנה לגברים שנקרא "TIC", יחד עם המעצב יוסוף אבובקאר.
ב-5 ביוני 2017 נפטר טיוטה בבייג'ינג שבסין לאחר שסבל מדום לב באימון.
דמבה בה, ששיחק עם טיוטה בניוקאסל יונייטד, היה בין הראשונים שספד לו באמצעות הרשתות החברתיות., ומיד לאחר מכן חלק מחבריו לשעבר בניוקאסל יונייטד עשו זו גם כן.
ב-13 ביוני נערך טקס האזכרה של טיוטה בבייג'ינג, בו נכחו חבריו של טיוטה לקבוצת בייג'ינג אנטרפרייזס ופאפיס סיסה, ששיחק עמו בניוקאסל יונייטד.
ב-15 ביוני הוטסה גופתו של טיוטה לחוף השנהב עבור הלוויה פרטית, תוך מחלוקת בין משפחתו של טיוטה לבין התאחדות הכדורגל של חוף השנהב בנוגע למקום קבורתו.
ב-18 ביוני נקבר טיוטה בקבורה צבאית באביג'אן, בה נכחו חבריו לנבחרת חוף השנהב ופוליטיקאים מקומיים, ביניהם ראש הממשלה אמאדו גון קוליבאלי.
ב-24 ביוני הודיעה בייג'ינג אנטרפרייזס כי בעקבות מותו של טיוטה לא יתבצע שימוש נוסף בחולצתו, חולצה מספר 24.
שיינה בייזלר היא מתאבקת אמריקאית, קיקבוקסרית ולוחמת MMA לשעבר.
בייזלר זכתה פעמיים בתואר אלופת הנשים של NXT ופעמיים בתואר אלופת זוגות הנשים של ה-WWE ביחד עם ניה ג'קס.
בייזלר התאמנה תחת הדרכתו של אלוף UFC לשעבר, ג'וש ברנט.
בשנת 2013, היא הוחתמה בארגון ה-UFC להופיע בסדרת המציאות (ריאליטי) "הלוחם האולטימטיבי".
כעבור שנתיים, היא פוטרה והחלה בקריירת היאבקות אשר במהלכה צברה 15 ניצחונות ו-11 הפסדים.
ב-13 קרבות ניצחה כתוצאה מהכנעת יריבתה.
רקע קודם באמנויות לחימה ודמותה
בייזלר, בעלת רקע קודם באגרוף תאילנדי וחגורה חומה בג'ו ג'יטסו ברזילאי, החליטה לשלב היאבקות באימוני ה-MMA שלה וללמוד אצל ג'וש ברנט.
המרחק הגאוגרפי ביניהם (בייזלר חיה בדקוטה הדרומית וברנט בקליפורניה) דרש הפעלת תוכנית אימונים ייחודית.
ברנט העביר לה תוכנית לימודים מצולמת בווידאו, המציגה צעד אחר צעד את סודות ההיאבקות.
ברנט הציע שבייזלר תישא איתה גיטרה חשמלית לכלוב כדי להבליט את נוכחותה.
בייזלר קיבלה את עצתו והגיטרה החשמלית הפכה לסימן ההיכר של הדמות שלה ככוכבת רוק.
ברנט החל לקרוא לבייזלר "מלכת העלים" בגלל תעלולי הקלפים שלה, כינוי זה הוא הכינוי שמלווה אותה עד היום.
היתרון שלה קשור ליכולות ההכנעה שלה אשר ממנה נובע הכינוי השני שלה "קוסמת ההכנעה".
בייזלר מתייחסת למעריצים שלה כ"צבא המלכה".
ב-1 במרץ 2015 בארגון ROH בייזלר ליוותה את הזוג reDRagon (בובי פיש וקייל אוריילי) לקרב הגנה על תואר אליפות הזוגות של הארגון.
את קרב ההיאבקות הראשון שלה ערכה ב-26 בספטמבר בהפסד למעודדת מליסה בארגון QPG.
חודש לאחר מכן, בייזלר ניצחה את ניקול מת'יוס, אך בקרב השני ביניהן בייזלר הפסידה למת'יוס.
הקרב הראשון שלה בארגון AIW התרחש בחודש אפריל 2016, בקרב זה הפסידה למיה יים.
לאחר מכן השיגה רצף ניצחונות, וכאשר ניצחה את היידי לאבלייס הפכה לאלופת הנשים החדשה של הארגון.
בחודש יוני 2016 בייזלר התחרתה בארגון הנשים המוכר Shimmer ובו רשמה ניצחונות על ריה אוריילי, סולו דארלינג, מיה יים והיידי לאבלייס לצד הפסדים לניקול סאבוי ושאזה מקנזי.
כמו כן, בייזלר התחרתה במספר קרבות בארגון היפני World Wonder Ring Stardom.
ב-13 ביולי 2017 בייזלר התחרתה בטורניר הנשים לזכר מאי יאנג.
בסיבוב הראשון גברה על זדה הסינית.
יום לאחר מכן ניצחה את מיה יים, קנדיס לאריי ומרסדס מרטינז והגיעה עד לגמר הטורניר.
ב-12 בספטמבר בייזלר נוצחה על ידי קיירי סיין, שזכתה בטורניר.
את הופעת הבכורה שלה ב-NXT ערכה במופע אשר לא שודר לטלוויזיה, ב-10 באוגוסט 2017, כשהיא חברה לבילי קיי ופייטון רויס בהפסדן לקיירי סיין, אלייה ודקוטה קאי.
ב-12 באוגוסט ערכה את קרב היחידים הראשון שלה בו ניצחה את זדה.
ב-3 באוקטובר ה-WWE החתים באופן רשמי את בייזלר והיא החלה להתאמן במתחם ה-Performance Center.
ב-6 בדצמבר שודרו פרסומות על בואה של בייזלר.
את הופעת הבכורה הטלוויזיונית שלה ערכה ב-27 בדצמבר כשתקפה את קיירי סיין ואת קרב הבכורה המשודר שלה ערכה ב-10 בינואר 2018, בקרב זה ניצחה את דקוטה קאי, לאחר שהשופט החליט להפסיק את הקרב.
לאחר הקרב, בייזלר לחמה מול קאי עד לבואה של אלופת הנשים, אמבר מון.
בקרב על אליפות הנשים של NXT בין אמבר מון לבייזלר, אשר נערך באירוע NXT TakeOver: Philadelphia ב-27 בינואר, מון ניצחה את בייזלר ושמרה על התואר.
בייזלר קיבלה הזדמנות נוספת להתמודדות על תואר אלופת הנשים באירוע NXT TakeOver: New Orleans, שהתקיים ב-7 באפריל, יום לפני רסלמניה, ובו בייזלר ניצחה את מון כתוצאה מהכנעה, והפכה לאלופת הנשים החדשה של NXT.
ב-30 במאי ניצחה את דקוטה קאי בקרב על התואר, ואחריו בייזלר הותקפה על ידי ניקי קרוס.
באירוע NXT TakeOver: Chicago II, שנערך ב-16 ביוני, בייזלר הגנה בהצלחה על תואר אליפות הנשים נגד ניקי קרוס.
ב-19 ביוני במסגרת האירוע טורניר אליפות בריטניה, הגנה בהצלחה על תואר אליפות הנשים שלה מול טוני סטורם לאחר שבייזלר ניצחה אותו כתוצאה מספירת חוץ.
ב-1 באוגוסט, בייזלר גברה על קנדיס לאריי בקרב שאינו היה על התואר.
באירוע NXT TakeOver: Brooklyn 4, שנערך ב-18 באוגוסט, בייזלר נדרשה להגן על חגורת האליפות מול קיירי סיין, אך לא הצליחה ולמעשה הפסידה את התואר לסיין וסיימה תקופת כהונה של כ-133 ימים כאלופת הנשים של NXT.
באירוע אבולושן, שנערך ב-28 באוקטובר, בייזלר ניצחה את קיירי סיין והפכה לאלופת הנשים של NXT בפעם השנייה בקריירה שלה (הראשונה לעשות זאת).
באירוע NXT TakeOver: WarGames II, שנערך ב-17 בנובמבר, בייזלר הגנה בהצלחה על התואר נגד קיירי סיין וניצחה אותה בתוצאה 1-2 במסגרת קרב 2 מתוך 3 הכרעות.
ב-5 בדצמבר, בייזלר ניצחה את דקוטה קאי.
באירוע NXT TakeOver: Phoenix, שנערך ב-26 בינואר 2019, בייזלר הגנה על התואר לאחר שניצחה את ביאנקה בלאייר.
ב-6 בפברואר, בייזלר, ג'זמין דיוק ומרינה שפיר הפסידו לביאנקה בלאייר, איאו שיראי וקיירי סיין.
ב-27 בפברואר, בייזלר ניצחה את מיה יים בקרב שלא השפיעה על האליפות.
באירוע NXT TakeOver: New York, שנערך ב-5 באפריל, בייזלר הגנה בהצלחה על אליפות הנשים של NXT בקרב מרובע אשר כלל את ביאנקה בלאייר, איאו שיראי וקיירי סיין.
באירוע NXT TakeOver: XXV, שנערך ב-1 ביוני, בייזלר רשמה הגנה מוצלחת נוספת על התואר, כשניצחה את איאו שיראי.
ב-26 ביוני, בייזלר הגנה בהצלחה על התואר פעם נוספת נגד איאו שיראי לאחר שניצחה אותה בקרב כלוב.
באירוע NXT TakeOver: Toronto, שנערך ב-10 באוגוסט, בייזלר הגנה בהצלחה על התואר נגד מיה יים לאחר שניצחה אותה כתוצאה מהכנעה.
ב-2 באוקטובר, בייזלר רשמה הגנה מוצלחת נוספת על התואר, כשניצחה את קנדיס לאריי כתוצאה מהכנעה.
ב-1 בנובמבר בתוכנית סמאקדאון, בייזלר הייתה המתאבקת הראשונה מ-NXT שהשתתפה בתוכנית, בה לחמה נגד אלופת הנשים של סמאקדאון, ביילי, סשה בנקס וניקי קרוס.
מאוחר יותר באותו הערב, בייזלר הצטרפה לטריפל H וליתר הרוסטר של NXT, כשהם הכריזו מלחמה על Raw וסמאקדאון, ואף הבטיחו לנצח במלחמת המותגים של האירוע סדרת ההישרדות.
ב-6 בנובמבר בתוכנית NXT, בייזלר ניצחה בקרב יחידים את דקוטה קאי כתוצאה מהכנעה בקרב שאינו על התואר.
באירוע NXT TakeOver: WarGames, שנערך ב-23 בנובמבר, קבוצתה של בייזלר ביחד עם איאו שיראי, ביאנקה בלאייר וקיי לי ריי הפסידה לקבוצתה של ריאה ריפלי (לצד קנדיס לאריי, טיגן נוקס ודקוטה קאי) במסגרת קרב ה-WarGames.
לילה לאחר מכן באירוע סדרת ההישרדות, שנערך ב-24 בנובמבר, בייזלר ניצחה את אלופת הנשים של Raw, בקי לינץ' ואת אלופת הנשים של סמאקדאון, ביילי בקרב אלופות משולש.
ב-4 בדצמבר, בייזלר ניצחה את זאיה לי כתוצאה מהכנעה.
שבועיים לאחר מכן, בייזלר הפסידה את התואר לריאה ריפלי, לאחר שהחזיקה בתואר זה כ-416 ימים.
ב-1 בינואר 2020, בייזלר קיבלה את פרס מתאבקת השנה של השנה החולפת כחלק מפרסי סוף השנה של NXT.
ב-22 בינואר, בייזלר ניצחה את שוטצי בלאקהארט.
באירוע הרויאל ראמבל, שנערך ב-26 בינואר, בייזלר התחרתה בקרב הרויאל ראמבל המסורתי, כשנכנסה לקרב כמספר ה-30 והאחרון, הספיקה להדיח שמונה משתתפות, אך הודחה על ידי המנצחת בקרב, שארלוט פלייר.
ב-10 בפברואר בתוכנית Raw, בייזלר הופיעה ותקפה את בקי לינץ' לאחר שהגנה בהצלחה על אליפות הנשים של Raw נגד אסקה; תקיפתה כללה גם נשיכה בצוואר של לינץ' אשר גרמה לה לדימום רב.
שבוע לאחר מכן, בייזלר הוכרזה כאחת המשתתפות של קרב תא ההדחות של הנשים באירוע תא ההדחות, כשהמנצחת בקרב זה תזכה בהזדמנות להתחרות על אליפות הנשים של Raw של לינץ' ברסלמניה 36. ב-2 במרץ, בייזלר ניצחה בקרב יחידים את קיירי סיין כתוצאה מהכנעה.
ב-13 באפריל, בייזלר העפילה לקרב הכסף בבנק של הנשים במסגרת האירוע כסף בבנק לאחר שגברה על שרה לוגאן.
באירוע כסף בבנק, שנערך ב-10 במאי, בייזלר לא הצליחה לזכות בקרב הכסף בבנק, שבסופו אסקה היא זו שזכתה.
לילה לאחר מכן בתוכנית Raw, בייזלר ניצחה את נטליה, כאשר גם ב-18 במאי היא עשתה זאת, הפעם במסגרת קרב הכנעות.
באירוע פייבאק, שנערך ב-30 באוגוסט, בייזלר וניה ג'קס ניצחו את ביילי וסשה בנקס וזכו באליפות זוגות הנשים של ה-WWE.
ב-30 בנובמבר, בייזלר נחלה הפסד ללאנה.
שבוע לאחר מכן, בייזלר הפסידה פעם נוספת, הפעם לאלופת הנשים של Raw, אסקה.
באירוע TLC: שולחנות, סולמות וכיסאות, שנערך ב-20 בדצמבר, בייזלר וג'קס הפסידו את חגורות האליפות לאסקה ושארלוט פלייר, שחזרה מפציעה והיוותה מחליפה ללאנה הפצועה.
לילה לאחר מכן בתוכנית Raw, בייזלר וג'קס ניצחו את דנה ברוק ומנדי רוז.
ב-28 בדצמבר, בייזלר הכניעה את דנה ברוק לניצחון.
ב-4 בינואר 2021 בפרק הספיישל "ערב האגדות" של התוכנית Raw, בייזלר הפסידה לאותה ברוק.
שבוע לאחר מכן, בייזלר וג'קס ניצחו בקרב זוגות את דנה ברוק ומנדי רוז.
ב-18 בינואר, בייזלר הכניעה לניצחון את מנדי רוז.
ב-8 בפברואר, בייזלר הפסידה בקרב יחידים לנעמי.
שבוע לאחר מכן, היא הכניעה את לאנה לניצחון.
באירוע תא ההדחות, שנערך ב-21 בפברואר, בייזלר וג'קס רשמו הגנה מוצלחת על חגורות האליפות מול ביאנקה בלאייר וסשה בנקס.
לילה לאחר מכן בפרק של התוכנית Raw, בייזלר וג'קס ניצחו את אסקה ושארלוט פלייר בקרב שאינו היה על חגורות אליפות זוגות הנשים.
ב-1 במרץ, בייזלר הפסידה לשארלוט פלייר.
ב-3 במרץ בפרק של התוכנית NXT, בייזלר וג'קס הגנו בהצלחה על חגורות האליפות מול דקוטה קאי וראקל גונזלס באופן מעורר מחלוקת.
ב-5 במרץ בפרק של התוכנית סמאקדאון, בייזלר הפסידה לביאנקה בלאייר.
ב-15 במרץ, בייזלר נחלה הפסד לאסקה.
באירוע פאסטליין, שנערך ב-21 במרץ, בייזלר וג'קס הגנו בהצלחה על חגורות אליפות זוגות הנשים מול ביאנקה בלאייר וסשה בנקס.
לילה לאחר מכן בפרק של התוכנית Raw, השתיים ניצחו את דנה ברוק ומנדי רוז בקרב שאינו היה על חגורות האליפות.
ב-29 במרץ, בייזלר הפסידה לנעמי.
ב-2 וב-16 באפריל, בייזלר הפסידה לנטליה.
ב-19 וב-30 באפריל, בייזלר וג'קס הפסידו ללאנה ונעמי ולנטליה וטמינה בקרבות זוגות שאינם היו על חגורות האליפות שלהן.
באירוע גיהנום בכלוב, שנערך ב-20 ביוני, בייזלר הפסידה לאלכסה בליס.
ב-28 ביוני, בייזלר נחלה הפסד בקרב יחידים לניקי A.S.H.
ב-30 באוגוסט בפרק של התוכנית Raw, בייזלר הפסידה לריאה ריפלי.
ב-13 בספטמבר בפרק של התוכנית Raw, בייזלר הפסידה לשארלוט פלייר בשל התערבות מצידה של ניה ג'קס בקרב שאינו היה על חגורת אליפות הנשים של פלייר.
ב-20 בספטמבר בפרק של התוכנית Raw, בייזלר גברה על ניה ג'קס בקרב יחידים.
ב-3 בדצמבר בפרק של התוכנית סמאקדאון, בייזלר הפסידה לסשה בנקס.
שבועיים לאחר מכן, בייזלר נחלה הפסד לנעמי.
ב-6 במאי בפרק של התוכנית סמאקדאון, בייזלר גברה על סשה בנקס.
שבוע לאחר מכן, בייזלר ונטליה כשלו בניסיונן לזכות באליפות זוגות הנשים של ה-WWE לאחר שהפסידו לאלופות הזוגות, נעמי וסשה בנקס.
ב-17 ביוני, בייזלר הפסידה לראקל רודריגז בקרב העפלה לקרב הכסף בבנק של הנשים באירוע כסף בבנק.
באירוע Clash at the Castle, שנערך ב-3 בספטמבר, בייזלר כשלה בניסיונה לזכות באליפות הנשים של סמאקדאון לאחר שהפסידה לאלופה, ליב מורגן.
ב-18 בנובמבר, בייזלר הפסידה לשוטצי.
ב-2 בדצמבר, בייזלר גברה על אמה.
ב-4 בספטמבר 2023, בייזלר ניצחה את זואי סטארק.
בייזלר גדלה בסו פולס, דרום דקוטה לאבא סקיפ, ממוצא גרמני ולאמא מרגרט, ממוצא סיני.
לפני שהתחילה את קריירת אמנויות הלחימה המשולבות, הוענק לה תואר ראשון באוניברסיטה בקנזס.
כמו כן, בייזלר היא חובשת מוסמכת.
בייזלר יחד עם רונדה ראוזי, ג'זמין דיוק ומרינה שפיר קוראות לעצמן "ארבעת הפרשים", כמחווה לקבוצה המקורית שהכילה את ריק פלייר, ארן אנדרסון, אולה אנדרסון וטולי בלנצ'רד.
ב-9 במאי 2020, ארגון ה-WWE שחרר סרט תיעודי על בייזלר אשר עקב אחר חייה בתוך הזירה ומחוצה לה בין התאריכים 26 בינואר 2020 ל-5 במאי 2020 כחלק מהסדרה Chronicle ששודרה בערוץ ה-WWE Network.
אליפות הנשים במשקל תרנגול של FCF (פעם אחת)
קרב הערב (פעמיים) - נגד שרה מקמן, אלכסיס דייוויס
הישגים בארגון .The Cage Inc
אליפות הנשים ב-63 ק"ג של TCI (פעם אחת, ראשונה)
PWI דירג אותה במקום ה-4 מתוך 100 המתאבקות הטובות ביותר לשנת 2019
הישגים במגזין ההיאבקות Sports Illustrated
דורגה במקום ה-4 מתוך 10 המתאבקות הטובות ביותר של השנה (2019)
אליפות זוגות הנשים של ה-WWE (3 פעמים) - עם ניה ג'קס (2) ורונדה ראוזי
תוצאהמאזןיריבשיטהאירועתאריךסיבובזמןמיקוםהערות 15-11 ריינה מיורה החלטת שופטים (פה אחד) Deep Jewels 15 25 בפברואר 2017 2 5:00 טוקיו, יפן קרב במשקל קל.
15-10 אמנדה נונס נוקאאוט טכני (בעיטות) UFC Fight Night: Maia vs.
LaFlare 21 במרץ 2015 1 1:56 ריו דה ז'ניירו, ברזיל 15-9 בת'ה קוריה נוקאאוט טכני (אגרופים) UFC 177 30 באוגוסט 2014 2 1:56 סקרמנטו, קליפורניה, ארצות הברית 15-8 אלכסיס דייוויס הכנעה טכנית (חניקה משולשת) Invicta FC 4: Esparza vs.
Hyatt 5 בינואר 2013 3 0:58 קנזס סיטי, קנזס, ארצות הברית קרב הערב.
15-7 שרה ד'אליו הכנעה (חניקה משולשת) Invicta FC 3: Penne vs.
Sugiyama 6 באוקטובר 2012 2 0:37 קנזס סיטי, קנזס, ארצות הברית 14-7 שרה מקמן החלטת שופטים (פה אחד) Invicta FC 2: Baszler vs.
McMann 28 ביולי 2012 3 5:00 קנזס סיטי, קנזס, ארצות הברית קרב הערב.
14-6 אלנה מקסוול הכנעה (נעילת ברך) The Cage Inc.: Battle At The Border 7 19 בנובמבר 2010 1 4:03 הנקינסון, צפון דקוטה, ארצות הברית הפכה לאלופת הנשים הראשונה ב-63 ק"ג של TCI.
13-6 אדריינה ג'נקינס הכנעה (בריח) Freestyle Cage Fighting 43 12 ביוני 2010 1 2:12 שוני, אוקלהומה, ארצות הברית הפכה לאלופת הנשים במשקל תרנגול של FCF.
12-6 אלכסיס דייוויס החלטת שופטים (פה אחד) Freestyle Cage Fighting 40 27 במרץ 2010 3 5:00 שוני, אוקלהומה, ארצות הברית 11-6 מגומי יאבושיטה הכנעה (חניקת טורנדו) Freestyle Cage Fighting 39 30 בינואר 2010 1 4:50 שוני, אוקלהומה, ארצות הברית 10-6 שרה קאופמן החלטת שופטים (פה אחד) Strikeforce Challengers: Villasenor vs.
שיינדאון היא להקת רוק אמריקאית מג'קסונוויל, פלורידה.
הלהקה הוקמה על ידי ברנט סמית ב-2001 לאחר שלהקתו הקודמת דריב (Dreve) התפרקה.
סמית, שהיה עדיין תחת חוזה עם "אטלנטיק רקורדס", גייס את ההרכב הראשון של הלהקה; ג'סין טוד כגיטריסט, בראד סטיוארט כבאסיסט וברי קרץ' כמתופף.
ההרכב הקליט את שני אלבומיה הראשונים של הלהקה, אך לקראת סוף העשור הראשון של המאה ה-21 נערכו כמה שינויים, כשהחל מהאלבום הרביעי ההרכב הנוכחי של הלהקה התייצב עם סמית וקרץ' כשלצידם זק מאיירס כגיטריסט ואריק בס כבאסיסט.
עד היום הוציאה הלהקה שבעה אלבומים, שמכרו יותר מעשרה מיליון תקליטים בעולם כולו.
21 משיריה הגיעו למקום הראשון במצעד שירי הרוק המיינסטרימי בדירוג הבילבורד, מה שמעמיד את הלהקה במקום הראשון במספר הסינגלים שהגיעו למקום זה בכל הזמנים.
בנוסף, כל 32 הסינגלים שהוציאה הלהקה למצעדי הרוק נכון ל-2025 הגיעו לחמישייה הראשונה במצעד, מה שמעמיד אותה במקום הראשון במספר הסינגלים שהגיעו לעשירייה הראשונה (33 נכון ל-2025, כולל "A Symptom of Being Human" שלא יצא רשמית למצעדי הרוק, אך הגיע למקום הראשון במצעד).
בחודש יוני 2021 דירג בילבורד את הלהקה במקום הראשון בכל הזמנים במצעד אמני הרוק המיינסטרימי שחגג 40 שנים לקיום מצעד הרוק של המגזין.
החל מאוגוסט 2022 החזיקה הלהקה בשיא נוסף במצעד, מספר הסינגלים הרצופים שהגיעו למקום הראשון במצעד (שמונה, עד שפייב פינגר דת' פאנץ' הגיעה לסינגל רצוף תשיעי).
מקורותיה של הלהקה בלהקתו הקודמת של הסולן, ברנט סמית, דריב (Dreve).
בשנת 2000 חתמה דריב על חוזה עם חברת התקליטים אטלנטיק רקורדס.
חברת התקליטים לא הייתה מרוצה מדריב כמכלול, והחליטה להשתחרר מהחוזה לפני שחרור אלבומה הראשון של הלהקה, אבל שמרה על סמית שלתחושתם שווה היה לפתח באופן נפרד כאמן.
אטלנטיק החתימה את סמית על חוזה פיתוח במסגרתו יעזרו לו נציגיה עם כישרון כתיבת השירים שלו, ויסייעו לו לגייס חברים ללהקה חדשה שיקים (והפכה לימים לשיינדאון).
ב-2001 עבר סמית לג'קסונוויל שבפלורידה והחל לעבוד על הפרויקט.
תחילה גייס סמית את בראד סטיוארט אותו הכיר דרך פיט תורנטון, מפיק מקומי.
סמית וסטיוארט החלו להקליט דמואים באולפן מקומי, שבעליו, מלודי ואן זאנט, הציעה להם לפגוש את ארוסה, הגיטריסט ג'סין טוד.
סמית גייס את טוד כחבר השלישי בלהקה.
ההרכב המקורי של הלהקה הושלם כשהלהקה החליטה לגייס לשורותיה את המתופף השביעי שבחנה, ברי קרץ'.
הארבעה המשיכו להקליט דמואים והגישו את העבודות לאטלנטיק, שאישרה את החומר ונתנה אור ירוק להפקת אלבום אולפן ראשון.
התוצר, האלבום Leave a Whisper, יצא לאור ב-27 במאי 2003. האלבום לא הצליח מיד, אך מסע הופעות מאומץ וסינגלים מצליחים הביאו את האלבום למעמד של אלבום פלטינה בארצות הברית, מה שמעיד על מכירת למעלה ממיליון עותקים ממנו.
מהאלבום יצאו הסינגלים: "Fly from the Inside", "45", גרסת כיסוי לשיר "Simple Man" של לנרד סקינרד (מלודי ואן זאנט, אשתו של ג'סין טוד, היא גם בתו של רוני ואן זאנט), ו-"Burning Bright".
כל ארבעת הסינגלים הגיעו לחמישייה הראשונה במצעד הרוק המיינסטרימי של מגזין הבילבורד, והגיעו למקומות החמישי, השלישי, החמישי והשני בהתאמה.
הלהקה המשיכה בסיבוב ההופעות המאומץ שלה במטרה לתמוך באלבום, וניגנה בלמעלה מ-400 הופעות חיות במהלך 2003 ו-2004. בסופו של דבר הסתכם מסע ההופעות ב-24 חודשים רצופים במהלכם הופיעה הלהקה עם ואן היילן, סית'ר ו-ת'רי דורז דאון.
בעקבות מסע ההופעות הוציאה הלהקה בהמשך את ה-DVD Live from the Inside, המתעד את ההופעות החיות במהלך השנתיים הללו.
העבודה על אלבום ההמשך החלה רק ב-2005, לאחר שהלהקה גילתה שסגנון החיים הנלווה למסע הופעות עמוס מכדי להתמקד בכתיבה והקלטות.
חברת התקליטים לחצה על הלהקה להוציא את האלבום תוך חצי שנה, מה שהותיר בידיהם מעט מאוד זמן לכתיבה והקלטות.
בעוד שמגבלת הזמן הייתה משמעותית, הרי שחברת התקליטים לא לחצה לגבי כיוונו המוזיקלי של האלבום, לאחר הצלחת האלבום הקודם, Leave a Whisper.
הלהקה עבדה עם המפיק המוזיקלי טוני בטאליה, והחליטה להמשיך בכיוון "בוגר" ו"עירום" יותר מבחינת סגנון הסאונד של האלבום, שקרץ' כינה "רוק טהור".
במקביל, פנתה חברת התקליטים הוליווד רקורדס ללהקה בהצעה להקליט שיר לאלבום המחווה ללהקת קווין.
חברי הלהקה הסכימו מפאת הכבוד שרחשו לקווין.
האלבום השני, Us and Them, יצא לאור ב-4 באוקטובר 2005. הוא הגיע למקום ה-23 בדירוג הבילבורד 200 (קודמו הגיע רק למקום ה-53), אך מכר פחות מקודמו.
למרות זאת, שלושת הסינגלים מהאלבום,"Save Me", "I Dare You", ו-"Heroes", הצליחו יותר מהסינגלים מהאלבום הקודם, הסינגל המוביל, "Save Me", היה לשיר הראשון של הלהקה שמגיע למקום הראשון במצעד הרוק המיינסטרימי של הבילבורד, ונשאר במקום הראשון 12 שבועות רצופים.
הסינגל השני, "I Dare You", הגיע למקום השני במצעד.
שני השירים היו הראשונים של הלהקה שהגיעו למצעד הבילבורד הוט 100, והגיעו למקומות ה-72 וה-88 בהתאמה.
גם הפעם יצאה הלהקה למסע הופעות עמוס במטרה לתמוך באלבום, כולל מסע ה-SnoCore ב-2006, יחד עם סית'ר, פלייליף והיילסטורם, ובהמשך כמופע פתיחה לגודסמאק ולרוב זומבי במסע ההופעות המשותף שלהם בצפון אמריקה.
לקידום המכירות של האלבום סייעו גם ערוצים נוספים, כמו גרסת הכיסוי של כריס דוטרי לשיר "I Dare You" במסגרת תוכנית הריאליטי "אמריקן איידול", מה שעזר לו לחצות גבולות גם לקהלים אחרים.
אותו השיר שימש גם כנעימה הרשמית של רסלמניה 22. הצלחת הסינגלים הצליחה להגדיל את מכירות האלבום בטווח הרחוק, ובסופו של דבר, ב-19 במרץ 2018 הוא הוכר על ידי איגוד תעשיית ההקלטות האמריקאי כתקליט פלטינה, לאחר שנמכרו ממנו למעלה ממיליון עותקים.
העבודה על אלבום האולפן השלישי החלה ב-2007. גם הפעם ביקשה חברת התקליטים שהאלבום יהיה מוכן בתוך חצי שנה, אך הפעם סמית סירב באומרו שלא היה מרוצה מהתוצאה של העבודה תחת לחץ באלבום הקודם, וביקש לעבוד על האלבום בלוח זמנים מרווח יותר.
חברת התקליטים אישרה את הבקשה, ונתנה לסמית שנה וחצי לסיים את האלבום.
חלק מתהליך הפיתוח הארוך נגע לבעיות פנימיות בלהקה, שכן במהלך התקופה סמית פיטר מהלהקה את סטיוארט ואת טוד.
סטיוארט פוטר עקב אי הסכמות לגבי הכיוון שעל הלהקה ללכת בו, ותחושתו של סמית שסטיוארט אינו מרוצה או מחויב ללהקה.
טוד פוטר עקב אי הסכמות מהותיות עם סמית, ובעיות אישיות שהפריעו לתפקודה שלך הלהקה.
זק מאיירס, מי שהיה אז גיטריסט ההופעות של הלהקה, סיפר לאחר מכן שסמית וטוד התמודדו שניהם באותה התקופה עם בעיות של שימוש לרעה בסמים ובאלכוהול, מה שהביא את שניהם למריבות וחיכוכים רבים.
הלהקה כמעט התפרקה באותה תקופה, אך פיטוריו של טוד והגמילה של סמית הביאו לדעיכת הבעיות הפנימיות, ואיפשרו ללהקה להמשיך קדימה.
סמית בילה את רוב שנת 2007 בכתיבת חומרים חדשים לאלבום, יחד עם המפיק המוזיקלי ריק ביאטו.
המפגשים היו פורים וסמית כתב קרוב ל-60 שירים במהלך התקופה, אף על פי שהיעדרם של גיטריסט ובסיסט היוו מקור לדאגה.
סמית גייס מספר נגני אולפן לטובת ההקלטות, כשאת רוב קטעי הגיטרות באלבום ניגן דייב בארט, וטים פירס תרם אף הוא מספר קטעי גיטרה נוספים.
כריס צ'ייני ניגן את רוב קטעי הבס באלבום.
הדמואים נשלחו למפיק רוב קוואלו, שלאחר ששמע אותם הודיע לסמית שהוא מעוניין להפיק את האלבום.
התוצר הסופי, האלבום The Sound of Madness, יצא לאור ב-24 ביוני 2008. הוא נכנס למצעד הבילבורד 200 ישירות למקום השמיני, לאחר שמכר 50,000 עותקים בשבוע הראשון.
על מנת לחזור ולהופיע, היה על סמית לגייס הרכב רשמי מלא חדש.
ההרכב החדש כלל את ניק פרי מלהקת סילברטייד כגיטריסט מוביל, את אריק בס כבסיסט ואת זק מאיירס, שהיה עד אז גיטריסט הופעות בלבד, כחבר מן המניין בתפקיד גיטריסט הקצב.
פרי עזב את הלהקה זמן קצר לאחר תחילת סיבוב ההופעות, במטרה לקדם את קריירת הסולו שלו.
סמית הרגיש נוח עם המצב, שכן היה סבור שהלהקה פועלת טוב יותר כרביעייה, וקידם את מאיירס לתפקיד הגיטריסט הראשי.
לאחר מספר סינגלים מוצלחים ומסע הופעות נרחב הפך האלבום לנמכר ביותר של הלהקה, ונשאר במצעד הבילבורד 200 במשך 120 שבועות רצופים.
איגוד תעשיית ההקלטות האמריקאי הכיר באלבום כאלבום פלטינה כפול, המעיד על מכירת למעלה משני מיליון עותקים בארצות הברית.
השיר "Second Chance" הצליח באופן מיוחד, כשהגיע לעשירייה הראשונה במצעד הבילבורד הוט 100, עד למקום השביעי, ואף קיבל בעצמו מעמד של תקליטון פלטינה משולש (מכירת למעלה משלושה מיליון עותקים).
הלהקה, בהרכבה החדש, בילתה למעלה משנתיים במסע הופעות שליווה את האלבום.
הלהקה עמדה בראש מסע ההופעות שנקרא "Carnival of Madness" במסגרתו הופיעה באתרים שמכילים למעלה מ-10,000 מקומות, ולאחר מכן יצאה למסע ההופעות "Anything and Everything Tour" במסגרתו הופיעה באתרים קטנים יותר בדגש על ביצועים אקוסטיים ושאלות מהקהל.
ה-DVD Somewhere in the Stratosphere שיצא במאי 2011 הוא סרט ואלבום הופעה שמתעד ביצועים משני סיבובי ההופעות.
העבודה על אלבום האולפן הרביעי החלה בפברואר 2011, והלהקה בילתה את חצי השנה הראשונה בכתיבת והקלטת דמואים ל-33 שירים.
ההקלטות הסתיימו כעבור שנה, בפברואר 2012 והאלבום Amaryllis יצא לאור חודש לאחר מכן, ב-27 במרץ 2012 ב-30 מדינות במקביל, בהפצה משולבת של אטלנטיק רקורדס ורואודראנר רקורדס שהפיצה את האלבום בטריטוריות שבהן אטלנטיק לא מחזיקה בזכויות הפצה.
Amaryllis נכנס למצעד הבילבורד 200 ישירות למקום הרביעי לאחר שמכר 106,000 עותקים בשבוע הראשון להופעתו.
אף על פי שהמכירות בשבוע הראשון היו כפולות מאלה של The Sound of Madness, הרי שבסיכום הכללי האלבום מכר פחות ממנו, והגיע למעמד של אלבום זהב בלבד, לאחר שמכר יותר מחצי מיליון עותקים.
גם הפעם הסינגלים המצליחו מאוד, אם כי מעט פחות מהסינגלים מהאלבום הקודם.
"Bully" ו-"Unity" הגיעו לפסגת מצעד הרוק המיינסטרימי של הבילבורד, "Enemies" ו-"I'll Follow You" הגיעו למקום השני ו-"Adrenaline" למקום הרביעי.
רק "Bully" הגיע למצעד ההוט 100 של הבילבורד, במקום ה-94, ואף הגיע למעמד של תקליטון זהב.
באותה שנה הופיע סינגל נוסף של הלהקה, "I'm Alive", בפס הקול של הסרט "הנוקמים".
בנובמבר 2012 הודיע סמית בראיון ל-NME שהאלבום הבא של הלהקה כבר הוקלט.
סמית ציין שהלהקה הקליטה חומר לאלבום שלם, שלחומר יש את אותו הצליל האפי של האלבומים הקודמים, אך הקצב שלו איטי יותר, ונושאיו מעט שונים, ואף אפלים יותר ושובביים יותר.
למרות ההודעה, הלהקה המשיכה עם מסע ההופעות שליווה את Amaryllis במהלך 2013, והשלימה בכך שנתיים נוספות של הופעות.
שיינדאון ות'רי דייז גרייס יצאו למסע הופעות משותף החל מפברואר 2013, ולאחר מכן המשיכו לסבב נוסף של "Carnival of Madness" יחד עם פאפא רוץ'.
באפריל 2013 הקליטו סמית ומאיירס עשר גרסאות כיסוי לשירים שנבחרו מתוך 4,000 בקשות של מעריצים, שכללו שירים ממגוון רחב של סוגות מוזיקליות, החל מ-"Nothing Else Matters" של מטאליקה ועד ל-"Someone Like You" של אדל.
השירים יצאו לאור בזוג מיני אלבומים שנקראו Acoustic Sessions.
הראשון יצא ב-28 בינואר 2014 והשני ב-28 במרץ באותה שנה, יחד עם סרטונים שמראים את השניים מופיעים עם שירי המיני-אלבום הראשון.
הלהקה הייתה בחופשה לאורך רוב שנת 2014, באופן שאינו אופייני להתנהלותה עד אז, שנעה בין הקלטת אלבומים לסיבובי הופעות ברצף.
החופשה נדרשה על מנת לתת ללהקה מנוחה, בעיקר לסמית שמיתרי הקול שלו נפגעו משנים רצופות של הופעות, ושלקה במקביל בפטרת.
בינואר 2015 החלה הלהקה להקליט את אלבומה החמישי, במטרה להוציאו ביולי-אוגוסט.
בהמשך יצאה לסיבוב הופעות קיץ עם להקת Nothing More.
הסינגל הראשון מהאלבום, "Cut the Cord", יצא ביוני 2015, לפני יציאת האלבום.
באוגוסט יצאו שני סינגלים שיווקיים, "Black Cadillac" ו-"State of My Head".
באוגוסט 2015 הכריזה הלהקה ששם האלבום יהיה Threat to Survival, וכי הוא ייצא לאור ב-18 בספטמבר.
האלבום נכנס למצעד הבילבורד 200 במקום השישי לאחר שנמכרו ממנו 65,000 עותקים בשבוע הראשון, פחות מ-Amaryllis.
למרות הירידה במכירות האלבום, הסינגלים מתוכו הצליחו.
מהאלבום יצאו לאור ארבעה סינגלים, ושלושה מתוכם; "Cut the Cord", "State of My Head", ו-"How Did You Love" הגיעו למקום הראשון במצעד הרוק המיינסטרימי של הבילבורד, בעוד הסינגל הרביעי, "Asking for It", הגיע למקום השני.
עם יציאת האלבום יצאה הלהקה למסע הופעות משותף עם ברייקינג בנג'מין לאורך אוקטובר ונובמבר 2015. ההכנסות מסיבוב ההופעות עמדו על 5.7 מיליון דולר.
במהלך 2016 המשיכה הלהקה להופיע בארצות הברית יחד עם הצמד הבריטי The Virginmarys.
באפריל 2016 הופיעו בתוכניתו של ג'ימי קימל, ובמאי הופיעו במספר פסטיבלי רוק, ביניהם פסטיבל Fort Rock, ו-Rock'N Derby.
בנוסף הייתה הלהקה המרכזית, יחד עם היילסטורם, ב-Carnival of Madness של שנת 2016 ביולי ואוגוסט.
בהמשך אותה שנה יצאו למסע הופעות נוסף עם Sixx:A.M ועם פייב פינגר דת' פאנץ', שהוארך עד לדצמבר.
בפברואר 2017 הודיע סמית שהלהקה החלה לעבוד על אלבום האולפן השישי שלה.
במהלך סיבוב ההופעות של 2016 כתב בס 22 קטעי מוזיקה, כשהוא בנפרד מחברי הלהקה שרצו להתמקד במסע ההופעות.
בס הציג את החומרים שהלחין לסמית, שלא היה בטוח כמה מהקטעים ייכנסו לאלבום העתידי, אך התרשם מהם מאוד וציין שהם מתאימים לאלבום קונספט שיהיה הראשון ללהקה.
הלהקה הצטרפה לסיבוב ההופעות של איירון מיידן באירופה באפריל ובמאי, ומעט לאחר מכן החלו להקליט.
בכוונתם היה לסיים את הקלטת האלבום בסוף 2017, להוציא את הסינגל הראשון בינואר 2018 ואת האלבום כולו באפריל.
בינואר 2018 הודיע מאיירס שההקלטות הסתיימו ושבס עובד על שלבי ההפקה האחרונים, והמיקסינג של האלבום.
במרץ 2018 הוכרז כי שם האלבום יהיה Attention Attention, והסינגל הראשון מתוכו, "Devil" יצא לאור.
"Devil" הגיע בסופו של דבר למקום הראשון הן במצעד הרוק המיינסטרימי של הבילבורד והן במצעד הרוק הפעיל של המגזין.
האלבום יצא לאור ב-4 במאי 2018, והיה האלבום הראשון של הלהקה שהופק כולו על ידי חבר להקה (אריק בס).
האלבום נכנס ישירות למקום הראשון במצעד אלבומי הרוק, אלבומי ההארד רוק ואלבומי הרוק האלטרנטיבי, והיה השני של הלהקה להגיע להישג (האלבום Amaryllis הגיע אף הוא לפסגת שלושת המצעדים).
הוא הגיע למקום ה-5 במצעד הבילבורד 200, ובסופו של דבר גם למעמד של אלבום זהב לאחר שנמכרו ממנו למעלה מחצי מיליון עותקים.
ב-5 באפריל יצא הסינגל השני, "The Human Radio" שיצא כסינגל שיווקי, במקביל לווידאו קליפ שלו.
מעט אחרי שהאלבום יצא לאור יצאה הלהקה לסיבוב הופעות משותף קצר עם להקת פייב פינגר דת' פאנץ'.
הלהקה פרסמה סרטון קצר בן 14 דקות המתאר את מאחורי הקלעים של יצירת האלבום Attention Attention.
ביולי 2018 הצטרפה הלהקה לגודסמאק במסע הופעות משותף.
באוקטובר 2018 הודיעה הלהקה כי היא יוצאת למסע הופעות שיתחיל באסטרו שבפלורידה ב-20 בפברואר 2019. בין השאר השתתפו איתה בסיבוב ההופעות להקות כמו פאפא רוץ' ואסקינג אלכסנדריה.
ההופעה האחרונה התקיימה ב-20 במרץ 2019, בלאבלנד שבקולורדו.
בנובמבר 2018 חזרה להקה להחזיק בלעדית במקום הראשון כלהקה עם מספר השירים הרב ביותר בעשרת המקומות הראשונים במצעד ההשמעות של שירי רוק של הבילבורד עם השיר "Get Up", הסינגל השני מתוך האלבום Attention Attention.
השיר הגיע ל-5.9 מיליון מאזינים (על פי מדד שמבצע הבילבורד ומתבסס על מספר השמעות וגודל הקהל של התחנה לפי מדד נילסן), עלייה של 5%, בשבוע שהסתיים ב-18 בנובמבר.
ב-1 במרץ 2019 יצא השיר "Monsters", הסינגל השלישי מ-Attention Attention ומיד אחריו גם וידאו קליפ.
ב-2 ביולי 2019 יצא קליפ נוסף, הפעם באנימציה.
ב-24 בספטמבר 2019 יצא "Attention Attention", הסינגל הרביעי מהאלבום, יחד עם וידאו קליפ.
ב-22 במאי, לאחר שגויסו יותר מ-300,000$, הוציאה הלהקה את השיר באופן רשמי כסינגל עצמאי והוא יצא לשירותי הסטרימינג השונים ולמכירה דיגיטלית.
ב-27 ביוני הפך "Atlas Falls" לסינגל ה-27 של שיינדאון שמגיע לעשרת המקומות הראשונים במצעד הרוק המיינסטרימי של הבילבורד.
רק לטום פטי מספר גדול יותר של סינגלים שהגיעו להישג (28).
ב-26 במאי 2020 הודיעה הלהקה על דחיית מסע ההופעות שלה, שתוכנן לקיץ של אותה שנה, עקב מגפת הקורונה.
בחודש פברואר 2021 הודיע סמית כי הלהקה החלה לעבוד על אלבום האולפן השביעי שלה, במטרה להוציאו לאור במחצית השנייה של השנה.
ב-3 בספטמבר 2021 יצא לאקרנים הסרט "Attention Attention" בבימויו של ביל יוקיך, שמבוסס על האלבום השישי של הלהקה, Attention Attention.
ב-28 באוגוסט הודיע סמית שהסינגל הראשון מתוך האלבום החדש ייצא בינואר 2022, והאלבום כמה חודשים לאחר מכן.
ב-26 בינואר 2022 יצא "Planet Zero", הסינגל המוביל מתוך האלבום השביעי של הלהקה, Planet Zero.
האלבום צפוי היה לצאת לאור ב-22 באפריל באותה השנה.
ב-12 באפריל, הודיעה הלהקה כי נאלצה לדחות את הפצת האלבום ל-1 ביולי 2022, עקב עיכובים בתהליך הדפסת תקליטי הוויניל, ורצונה של הלהקה שכל מעריציהם ייזכו לקבל ולשמוע את האלבום יחד בכל הפורמטים הקיימים.
באפריל 2022 זכתה הלהקה להיכלל בשדרת התהילה (Walk of Fame) של המוהגן סאן, אחד מההיכלים המשוכללים והמפוארים בארצות הברית.
ב-1 ביוני 2022 יצא "Daylight" הסינגל השני מתוך האלבום.
ב-17 בינואר 2023, לאחר צאת האלבום, יצא הסינגל השלישי מתוכו, "Dead Don't Die", וב-22 בפברואר 2023 יצא הסינגל הרביעי, "A Symptom of Being Human".
היה זה הסינגל הראשון של הלהקה מאז הקמתה שיוצא למצעדי הפופ למבוגרים, ולא מושק במצעדי הרוק, אליהם הגיע רק מאוחר יותר, לאחר שצעד והצליח במצעדי הפופ.
ב-23 ביוני 2023 יצא לשיר רמיקס בעיבוד פופ.
מלבד "Dead Don't Die", שהגיע למקום השני, כל שלושת הסינגלים האחרים מהאלבום הגיעו למקום הראשון במצעד הרוק המיינסטרימי של הבילבורד.
במצעד המקביל של מדיהבייס (Active Rock) הגיעו כל הארבעה למקום הראשון.
ב-3 באפריל 2024 הכריזה הלהקה על התאריך כיום שבו יצוין מעתה ואילך "הקשר המיוחד בינה לבין המעריצים".
הלהקה הסבירה שהתאריך מתבסס על ציטוט מהשיר "If You Only Knew", , שבו נאמר "it's 4:03 and I can't sleep without you next to me" ("השעה היא 04:03 ואני לא יכול לישון בלעדייך לצדי").
במאי 2024 השיקה הלהקה ליין חדש של רטבים חריפים, כשהמוצר הראשון שיצא הוא רוטב שום וצ'יפוטלה שנקרא "Symptom", על שם הסינגל האחרון שלהם דאז, "A Symptom of Being Human".
בדצמבר 2024, פורסם כי שיינדאון הם בין המוזיקאים שקיבלו מענקים מתוכנית Shuttered Venue Operations Grant (SVOG), שנועדה לסייע למקומות עצמאיים וקבוצות אמנות שנפגעו במהלך מגפת הקורונה.
שלושה חברים מהלהקה חילקו ביניהם 2.5 מיליון דולר מתוך מענק של 8.3 מיליון דולר, בעוד 15 עובדים בצוות ההופעות שלהם קיבלו יחד 650,000 דולר.
ב-17 בינואר 2025 הודיעה הלהקה רשמית כי שני הסינגלים הראשונים מהאלבום שבדרך, "Three Six Five" ו-"Dance, Kid, Dance" ייצאו יחד ב-24 בינואר.
במרץ 2025 זכתה הלהקה, לראשונה בתולדותיה, בתחרות פרסי המוזיקה של iHeartRadio.
הסינגל "A Symptom of Being Human" זכה בפרס שיר הרוק של השנה, והלהקה זכתה בפרס אמן הרוק של השנה, קטגוריה בה התחרתה מול מטאליקה, גרין דיי, לינקין פארק ופרל ג'אם.
ב-14 ביולי הודיעה הלהקה כי יום לאחר מכן ייצא הסינגל השלישי מתוך האלבום שבדרך, "Killing Fields".
בחודש ספטמבר הודיעה הלהקה כי היא "נודדת אל מחוזות הקאנטרי".
ב-10 באוקטובר 2025 השיקה הלהקה שיר חדש מתוך האלבום שבדרך, בשם "Searchlight", בהופעה בגרנד אול אופרי.
הסינגל הופץ רשמית ב-18 בנובמבר.
בתחילת נובמבר הכריזה הלהקה על "Lunatic Ball", פסטיבל מוזיקה בן שלושה ימים בהפקתה, שיתקיים במשך שלושה ימים בין ה-23 ל-25 באוקטובר 2026 על חוף מיראמאר בפלורידה.
בפסטיבל צפויות להשתתף להקות רבות נוספות, ביניהן בוש, הנסון ואחרות.
סגנונה המוזיקלי של שיינדאון הוגדר כהארד רוק, מטאל אלטרנטיבי, פוסט-גראנג', ורוק אלטרנטיבי.
באוגוסט 2013 ציין קרץ' כי הוא אינו מסכים עם ההגדרות הספציפיות השונות שיוחסו ללהקה.
הוא מסר ש"אנחנו רק להקת רוק אנד רול", אך הסכים שלכל אחד מהאלבומים שיצאו עד אז יש סאונד רוק שונה במהות.
עיתונאים מסוימים הגדירו את סגנונם של האלבומים המוקדמים של הלהקה כנו-מטאל, אך הלהקה שללה גם את ההגדרה הזו.
אלבומה הראשון של הלהקה, "Leave a Whisper", כמעט ולא הכיל קטעי סולו גיטרה בהמלצת ג'סין טוד, שהיה הגיטריסט באותה תקופה, שהעדיף לוותר על קטעי הסולו בגלל הפופולריות של הנו-מטאל בזמן הקלטות האלבום, אם כי גם הוא לא חשב שהלהקה היא חלק מאותה הסוגה המוזיקלית.
באמצע העשור הראשון של המאה ה-21 החל הנו-מטאל לאבד מהפופולריות שלו והלהקה החלה לשלב קטעי סולו גיטרה במוזיקה שלה, החל מאלבומה הבא של הלהקה, "Us and Them''".
שנהפרסמועמדקטגוריהתוצאה2006 פרסי המוזיקה של הבילבורד שיינדאון אמן הרוק המודרני של השנה אמן הרוק של השנה 2009 פרסי קראנג!
אריק בס – בס, גיטרה, פסנתר, קולות רקע (2008–הווה)
מליק בנג'מין "שייק" מילטון הוא כדורסלן אמריקאי, המשחק בקבוצת לוס אנג'לס לייקרס מליגת ה-NBA, בעמדת הקלע.
מילטון נולד בעיר סוואנה שבג'ורג'יה, גדל באוואסו שבאוקלהומה, ובין השנים 2015–2018 למד באוניברסיטת סאות'רן מתודיסט אשר בדאלאס, טקסס.
לאורך 3 עונותיו בקבוצת הכדורסל של האוניברסיטה (SMU Mustangs) קלע 13.4 נקודות, אסף 3.9 ריבאונדים ומסר 3.9 אסיסטים בממוצע למשחק.
בעונת 2017/2018 הספיק לשחק ב-22 משחקים בטרם סבל משבר בידו הימנית, אשר אילץ אותו להחמיץ את כל המשך העונה.
בסיום אותה עונה, במהלכה קלע 18.0 נקודות למשחק, עזב את האוניברסיטה לטובת התמודדות לבחירה בדראפט ה-NBA.
בדראפט ה-NBA 2018 נבחר מילטון בבחירה ה-54 על ידי דאלאס מאבריקס, ומיד הועבר בטרייד לפילדלפיה 76'.
לקראת עונת הרוקי שלו חתם על "חוזה כפול", במסגרתו שיחק לסירוגין עבור פילדלפיה ועבור קבוצת הבת שלה מליגת הפיתוח של ה-NBA – דלאוור בלו קואוטס.
ב-20 משחקיו עם הסיקסרס ב-NBA קלע 4.4 נקודות בממוצע למשחק, וב-27 משחקיו עם הבלו קואוטס בליגת הפיתוח רשם ממוצעים של 24.9 נקודות, 4.9 ריבאונדים ו-4.9 אסיסטים למשחק.
לקראת עונת חתם מילטון בפילדלפיה על חוזה NBA סטנדרטי ל-4 עונות.
במהלך חודש ינואר 2020 תפס את מקומו של אל הורפורד בחמישייה הפותחת של הקבוצה, וכבר במשחקו השלישי בחמישייה, מול אטלנטה הוקס, קבע שיאים אישיים של 27 נקודות ו-6 אסיסטים.
ב-1 במרץ 2020 שבר את שיאו כשקלע 39 נקודות, כולל 7 שלשות, בהפסד קבוצתו מול לוס אנג'לס קליפרס.
בפלייאוף 2020 הציג יכולת טובה, עם 14.5 נקודות בממוצע למשחק ב-40% קליעה לשלוש, אולם הסיקסרס הובסו בסיבוב הראשון על ידי בוסטון סלטיקס (0–4).
ב-9 ביולי 2023 חתם מילטון במינסוטה טימברוולבס.
ב-7 בפברואר 2024 הועבר מילטון בטרייד לצד טרוי בראון ובחירת סיבוב שני ב-2030 לדטרויט פיסטונס בתמורה למונטיי מוריס.
ב-1 במרץ הסכים לביי אאוט עם הפיסטונס.
ב-5 במרץ 2024 חתם מילטון בניו יורק ניקס.
ב-4 ביולי 2024 מילטון חתם וישר הועבר בטרייד לברוקלין נטס לצד בויאן בוגדנוביץ', מאמאדי דיאקיטה, ארבע בחירות סיבוב ראשון לא מוגנות, בחירת סיבוב ראשון עם הגנה על טופ 4, הזכות להחליף את מקום הבחירה ובחירת סיבוב שני בתמורה עבור מיקל ברידג'ס, קייטה בייטס-דיופ ובחירת סיבוב שני.
ב-29 בדצמבר 2024, שייק מילטון הועבר בטרייד, לצד דוריאן פיני-סמית' ל-לוס אנג'לס לייקרס בתמורה ל 3 בחירות סיבוב שני, דיאנג'לו ראסל ו- מקס לואיס.
שיינדי מילר-ארנוולד (16 באוגוסט 1928 – 28 באוקטובר 2024) הייתה ניצולת השואה, שגרה בצעירותה בעיר גלנטה שבצ'כוסלובקיה.
היא חוותה בעצמה את הגירוש למחנה הריכוז אושוויץ-בירקנאו.
יומנה פורסם בשנת 2012 בשם "יומנה של שיינדי".
שיינדי ארנוולד נולדה בגלנטה בשנת 1928 למשפחה יהודית חרדית.
הוריה היו יהודה אריה לייב וצורטל ארנוולד.
לשיינדי היו שישה אחים וחמש אחיות והיא נולדה העשירית במשפחה.
שלוש מאחיותה נפטרו ממגפה עוד לפני שנולדה.
הם גורשו על ידי המשטר הנאצי ממקום למקום וכך הם שהו בחמישה מקומות בזמן קצר: בחווה, בגטו שהגרמנים הקימו בסביבת בית הכנסת הגדול.
חווה נוספת, בית חרושת ללבנים.
מבית חרושת ללבנים שלחו את יהודי העיר ברכבות המוות למחנה ההשמדה אושוויץ, הנסיעה ארכה 4 ימים, וכל המשפחה נרצחה שם, מלבד שיינדי, אחותה ייטי, ואחיה חזקל (חזקי) שנלקח לפני לעבוד במחנות בעבודות חשמל.
הוריה לא זכו להוביל לחופה אפילו אחד מ-12 ילדיהם.
לאחר שגורשו לאושוויץ היהודים מחלק של סלובקיה שהיה תחת שלטון הונגרי במלחמת העולם השנייה, ועברו את הסלקציה הראשונה, נלקחה שיינדי יחד עם 200 בנות צעירות לפטרסוולדו לעבוד בבית חרושת לתחמושת וחלקים למטוסי קרב.
בית החרושת היה בבעלותו של קרל דיהל.
מגורי בנות אלה היו במבצר סמוך, מרחק של כשלושה ק"מ מבית החרושת, כל יום הלכו הבנות ברגל מהמבצר לבית החרושת ולאחר העבודה, חזרה למבצר.
הבנות עבדו בשתי משמרות, כאשר כל משמרת הייתה של 12 שעות.
בבית החרושת היו מחלקות שונות: מסגריה, הלחמה, ריתוך, מכשירים ובקרה.
הבנות מסלובקיה מצאו שם כ-1,000 בנות מפולין, שהובלו לשם כשנה לפני כן.
בתקופה זו שיינדי הייתה חולה בטיפוס, ואחותה ייטי הגנה עליה.
הבנות מסלובקיה, שהו במחנה כשנה, ממאי 1944 ועד 8 במאי 1945, יום סיום המלחמה והשחרור.
שיינדי עלתה לישראל ביחד עם יטי וחזקי בשנת 1949 והתגוררה בשיכון פאג"י בירושלים, יחד עם שני אחיה וניצולי שואה.
שיינדי נישאה לאמיל ולהם 3 ילדים.
בנם, , התגייס לצה"ל, לחטיבת הצנחנים.
ב-20 בפברואר 1973 נפל תוך כדי מילוי תפקידו.
שיינדי כתבה את יומנה בהונגרית והתחילה לכותבו ב-19 במרץ 1944 היום הראשון לכיבוש הונגריה על ידי הגרמנים, כשהייתה נערה בת 15, והפסיקה לכותבו כשעלתה לרכבת שהובילה אותה לאושוויץ.
היומן מתאר את תיאור ילדותה וקורות בני משפחתה וקרוביה, חיי הקהילה עם הגירוש, תיאור הכיבוש ההונגרי ב-1938, והכיבוש הגרמני ב-1944 ואת טלטוליה עם שאר היהודים בתחנות השונות אותן עברו ממקום למקום עד הגעתם לאושוויץ.
בינואר 1945 היא סיימה להעתיק את דפי היומן לכרטיסיות של מפעל הנשק והסתירה את הדפים מתחת לקש שהייתה שוכבת עליו בדרגשים שבמחנה.
שיינדי כתבה ביומן בצורה אינטנסיבית מאוד, ועל כן הוא תיעוד עשיר לחייה (גם אלה שקדמו לזמן כתיבת היומן) ולאירועים הנוראיים שחוותה, מזווית מבט של נערה צעירה.
כבר בתחילת היומן ניכרת השפעת מלחמת העולם השנייה.
שיינדי שמרה על הכרטיסיות של היומן בכל השנים והראתה אותו רק לכמה אנשים בודדים במשך כל השנים, ורק בשנת 2008 תרגמה את היומן מהונגרית לעברית.
היומן התפרסם במקור בעברית כשישים וחמש שנה לאחר כתיבתו, תחת השם יומנה של שיינדי - גאלאנטא 1944. לאחר מכן תורגם היומן לאנגלית ולגרמנית.
דפי היומן המקורי הוצגו בינואר 2020 בברלין במוזיאון הגרמני להיסטוריה במלאת 75 שנה לשחרור מחנה אושוויץ.
ב-28 באוקטובר 2024 נפטרה שיינדי בביתה.
שיינא וַסְפִּי (נולדה ב-13 באוגוסט 2001) היא גולשת אלפינית פאראלימפית ישראלית.
ייצגה את ישראל במשחקים הפאראלימפיים בייג'ינג (2022).
וספי נולדה ביסוד המעלה שבישראל למשפחה חרדית.
היא נכדתו של סגן אלוף יואב וספי, שנהרג במלחמת יום הכיפורים.
בגיל שלוש עברה משפחתה תאונת דרכים קשה, כאשר אוטובוס שסטה ממסלולו התנגש ברכב המשפחה.
כתוצאה מהתאונה נאלצו הרופאים לקטוע את רגלה.
כחלק מתהליך השיקום החלה וספי לגלוש סקי שלג כבר בגיל 13 ב"עמותת ארז" בתוכנית חשיפה ולימוד ספורט אקסטרים (סקי שלג, סרפסקי, קייטסרף).
בגיל 18 בתמיכת "עמותת ארז" ובתמיכת התאחדות הישראלית לספורט נכים והוועד הפראלימפי הישראלי החלה שיינא את הקריירה המקצועית שלה בסקי שלג אלפיני, יחד עם המאמן סקוט אולסון, קולורדו.
שיינא איננה מתחרה בשבתות, ודרשה שיאפשרו לה להתחרות בחצאית, בעקבות אמונתה הדתית.
בינואר 2022 השתתפה באליפות העולם בלילהאמר בנורווגיה, וסיימה במקום ה־13 בסלאלום הענק.
במרץ 2022, ייצגה וספי את ישראל לראשונה, במשחקים הפאראלימפיים בייג'ינג (2022) בענף הסקי האלפיני בסלאלום הענק אותו סיימה במקום ה-15. סיווג הנכות שלה בענף מוגדר כ-LW2 ובהתאם היא מבצעת את הגלישה בעמידה כשהיא גולשת על רגלה הימנית בלבד, ובשתי ידיה מחזיקה זוג מגלשיים.
במקור הייתה אמורה וספי להתחרות גם בסלאלום, אך עקב שינוי מועד התחרות מיום ראשון ליום שבת, וספי, אשר שומרת שבת, החליטה לפרוש מהתחרות.
אחותה הקטנה טבעה למוות בסירת גומי שהתמלאה במי גשמים בחצר הבית, כשהייתה בת שנה.
שייק עומר דוקורה הוא כדורגלן מאלי המשחק בעמדת הקשר האחורי בקבוצת קריסטל פאלאס מהפרמייר ליג ובנבחרת מאלי.
דוקורה גדל באקדמיית JMG ובמחלקת הנוער של ריאל במקו.
ב-27 ביולי 2018 הוא ערך את הופעת הבכורה שלו במועדון, בניצחון 2-0 על אורליאן במסגרת המחזור הראשון בליגת המשנה הצרפתית לעונת .
הוא שיחק במועדון במשך ארבע עונות, בהן ערך 117 הופעות ליגה והבקיע חמישה שערים במסגרת ליגת העל הצרפתית וליגת המשנה הצרפתית.
ב-11 ביולי 2022 חתם דוקורה על חוזה לחמש עונות בקריסטל פאלאס מהפרמייר ליג.
ב-5 באוגוסט ערך את הופעת הבכורה שלו במועדון, בהפסד 2-0 לארסנל במסגרת המחזור הראשון בליגה לעונת 2022/2023.
ב-17 בנובמבר 2018 ערך דוקורה את הופעת הבכורה שלו בנבחרת מאלי, בניצחון 0–1 על נבחרת גבון במסגרת מוקדמות גביע אפריקה לאומות 2019. הוא היה חלק מסגל נבחרת מאלי בטורניר גביע אפריקה לאומות 2019, וערך הופעה אחת בטורניר.
שייק איב דוקורה הוא כדורגלן איווארי המשחק בעמדת הקשר האחורי בקבוצת אריס סלוניקי מליגת העל היוונית ובנבחרת חוף השנהב.
דוקורה גדל במחלקות הנוער של אוברווילייה ולוריאן.
ב-7 באוגוסט 2010 ערך את הופעת הבכורה שלו בקבוצה הבוגרת של לוריאן, בתיקו 2-2 נגד אוסר במסגרת המחזור הראשון בליגת העל הצרפתית לעונת 2010/2011. הוא ערך ארבע הופעות ליגה בעונה זו, ושיחק בעיקר בקבוצת המילואים של המועדון.
ב-27 ביולי 2012 הושאל דוקורה למשך עונת לאפינאל מהליגה הצרפתית השלישית.
הוא ערך 23 הופעות ליגה במהלך תקופת ההשאלה, בהן הבקיע שער אחד.
לקראת עונת 2013/2014 חזר דוקורה ללוריאן.
ב-10 במאי 2014 הבקיע את שערו היחיד במועדון, בניצחון 0–1 על אולימפיק ליון במסגרת המחזור ה-37 בליגה.
ב-20 ביוני 2014 חתם דוקורה במץ מליגת העל הצרפתית.
ב-9 באוגוסט ערך את הופעת הבכורה שלו במועדון, בתיקו 0-0 נגד ליל במסגרת המחזור הראשון בליגה לעונת 2014/2015. בתום העונה נשר עם מץ לליגת המשנה הצרפתית, ובתום עונה אחת בליגת המשנה העפיל עם המועדון בחזרה לליגת העל הצרפתית.
בסך הכל ערך 58 הופעות ליגה במדי המועדון, בהן הבקיע שער אחד.
ב-4 באוגוסט 2017 חתם דוקורה על חוזה לארבע שנים בלבאנטה מלה ליגה.
ב-21 באוגוסט ערך את הופעת הבכורה שלו במועדון, בניצחון 0–1 על ויאריאל במסגרת המחזור הראשון בליגה לעונת 2017/2018. ב-26 באוקטובר הבקיע את שער הבכורה שלו במועדון, בניצחון 0–2 על ז'ירונה במסגרת שלב 32 הגדולות של גביע המלך הספרדי לעונת .
ב-19 בנובמבר הבקיע את שערו היחיד בליגה, בניצחון 0–2 על לאס פאלמאס במסגרת המחזור ה-12 בליגה.
בסך הכל ערך 35 הופעות ליגה במדי המועדון.
ב-2 בספטמבר 2019 הושאל דוקורה למשך עונת לווסקה מהליגה הספרדית השנייה.
ב-12 ביוני 2020 ערך את הופעת הבכורה שלו במועדון, בניצחון 1–3 על מאלגה במסגרת המחזור ה-32 בליגה.
ב-23 ביולי 2021 חתם דוקורה על חוזה לעונה אחת בלגנס מהליגה הספרדית השנייה.
ב-14 באוגוסט ערך את הופעת הבכורה שלו במועדון, בהפסד 0–1 לקבוצת המילואים של ריאל סוסיאדד במסגרת המחזור הראשון בליגה לעונת .
ב-2 בדצמבר הבקיע את שערו היחיד במדי המועדון, בניצחון 1–2 על חרס דפורטיבו במסגרת הסיבוב הראשון של גביע המלך הספרדי.
הוא שיחק במועדון במשך חצי עונה, במהלכה ערך 14 הופעות ליגה.
ב-29 בינואר 2022 חתם דוקורה על חוזה לשנתיים וחצי באריס סלוניקי מליגת העל היוונית.
ב-26 בפברואר ערך את הופעת הבכורה שלו במועדון, בניצחון 0–2 על אסטרס טריפוליס במסגרת המחזור ה-25 בליגה לעונת .
ב-17 באפריל 2022 הבקיע את שער הבכורה שלו במועדון, בניצחון 0–1 על פאוק סלוניקי במסגרת הליגה.
ב-11 בינואר 2015 ערך דוקורה את הופעת הבכורה שלו בנבחרת חוף השנהב, בניצחון 0–1 על נבחרת ניגריה במשחק ידידות.
הוא היה חלק מסגל הנבחרת לטורניר גביע אפריקה לאומות 2015, וערך שלוש הופעות בטורניר, בו זכתה נבחרתו, וכן היה חלק מסגל הנבחרת לטורניר גביע אפריקה לאומות 2017, וגם בו ערך שלוש הופעות.
ב-12 באוקטובר 2018 הבקיע את שער הבכורה שלו בנבחרת, בניצחון 0–4 על נבחרת הרפובליקה המרכז-אפריקאית במסגרת מוקדמות גביע אפריקה לאומות 2019.
שיינה ג'ק היא שחיינית אוסטרלית, סגנית אלופת העולם (פוקואוקה 2023) במשחה ל-50 מטר חופשי.
זוכת 11 מדליות מאליפויות העולם (10 מהן בשליחים), מהן 4 זהב, 5 כסף ו-2 ארד.
שותפה ל-3 שיאי עולם במשחי שליחים: 4x100 מטר חופשי, 4x200 מטר חופשי ו-4x100 מטר חופשי משולב.
באליפות העולם שנערכה בבודפשט, הונגריה בסוף יולי 2017 היא זכתה ב-4 מדליות, 2 כסף ו-2 ארד.
מדליות כסף במשחה שליחות 4x100 מטר חופשי בתוצאה של 3:32.01 דקות, אחרי ארצות הברית (3:31.72 דקות) ולפני הולנד (3:32.64 דקות), כשחיינית ראשונה היא קבעה תוצאה של 53.75 שניות ובמשחה שליחים משולב 4x100 מטר מעורב לאחר ששחתה בשלב המוקדמות.
מדליות ארד במשחה שליחות 4x200 מטר חופשי ובמשחה שליחות 4x100 מטר מעורב לאחר ששחתה בשניהם בשלב המוקדמות.
במשחקי חבר העמים שנערכו בגולד קוסט, אוסטרליה באפריל 2018 היא זכתה במדליית זהב במשחה שליחות 4x100 מטר חופשי ביחד עם ברונטה קמפבל, אמה מקיאן וקייט קמפבל בשיא עולם חדש של 3:30.05 דקות, לפני קנדה (3:33.92 דקות) ואנגליה (3:38.40 דקות), כשחיינית ראשונה היא קבעה תוצאה של 54.03 שניות.
ג'ק פרשה מאליפות העולם מספר ימים לפני תחילתה, מ"סיבות אישיות".
מאוחר יותר התברר כי היא נימצאה חיובית לחומר לליגנדרול , השכיח בקרב מפתחי גוף.
היא קיבלה השעיה של 24 חודשים מ-12 ביולי 2019 ועד 11 ביולי 2021. בספטמבר 2021 חזרה להשתתף בתחרויות.
באליפות העולם שנערכה בפוקואוקה, יפן ביולי 2023 היא זכתה ב-5 מדליות, 3 זהב ו-2 כסף.
נוסף לכך, היא סיימה במקום חמישי במשחה ל-100 מטר חפשי בתוצאה של 52.72 שניות ובמקום שמיני במשחה ל-50 מטר חופשי בתוצאה של 24.39 שניות, בשלב חצי הגמר היא קבעה תוצאה של 24.29 שניות.
שייק שאק היא רשת מזון מהיר אמריקאית.
הרשת התחילה כעגלת נקניקיות שפעלה בכיכר מדיסון בניו יורק בשנת 2001, והפופולריות שלה גדלה בהתמדה.
בשנת 2004 היא קיבלה אישור לפתוח קיוסק קבוע בתוך הפארק, והרחיבה את התפריט שלה מנקניקיות בסגנון ניו יורק להמבורגרים, נקניקיות, צ'יפס ומילקשייק.
מאז הקמתה שייק שאק הייתה לאחת מרשתות המזון עם הצמיחה הגבוהה ביותר, ובסופו של דבר הפכה לחברה ציבורית.
היא הגישה בקשה להנפקה ראשונית של מניות בסוף 2014. ביום ההנפקה המחיר ההתחלתי של מניותיה עמד על 21 דולר, ועלה מיד ב-123% ל-47 דולר ביום הראשון למסחר.
החברה מחזיקה ומפעילה כיום למעלה מ-400 סניפים ברחבי העולם.
בשנת 2000, עיריית ניו יורק החלה בבנייה מחדש של מדיסון סקוור פארק, שהיה במצב גרוע.
כחלק מהשיפוץ, המסעדן דני מאייר סייע בהקמת כיכר מדיסון כדי לסייע בפיתוחו מחדש.
אחד הדברים הראשונים שנעשו במהלך פעולות השיפוץ היה אירוח של תערוכת אמנות בשם "I <3 Taxi" בתוך הפארק כדי להעלות את המודעות להתחדשות הפארק.
מנהל התפעול של מאייר, רנדי גארוטי, הקים עגלת נקניקיות שהובאה מהמטבח של המסעדה Eleven Madison Park.
עם הזמן זכתה העגלה להצלחה רבה, ונשארה פעילה למשך כמעט שלוש שנים.
בשנת 2004 העירייה החלה להגיש הצעות להפעלת מסעדה חדשה בסגנון קיוסק בתוך הפארק.
מאייר תיאר את הרעיון שלו לחלל, ופתח את סניף שייק שאק הראשון, ביולי 2004. בתחילתה המסעדה לא תוכננה להיות רשת אלא חנות אחת שתפעל בניו יורק.
עם זאת, כשהמכירות המשיכו לגדול, הבינו במסעדה שיש מקום להתרחבות.
מאז פתיחתה, שייק שאק גדלה להיות החלק הגדול ביותר בתיק ההשקעות של USHG (חברת האם המפעילה את הרשת).
ההכנסה הממוצעת בחנות היא 4 מיליון דולר, יותר מפי שניים מההכנסה הממוצעת של הרשת המתחרה מקדונלד'ס, בארצות הברית.
הפופולריות של החנות הגיעה לכך שבקיץ, או בסופי שבוע עם מזג אוויר נעים, התור למסעדה יכול להגיע מעבר לשעה.
מצלמת אינטרנט באתר של המסעדה מציגה את התור בזמן אמת.
ביוני 2010, שייק שאק פתחה את המסעדה הראשונה שלה מחוץ לעיר ניו יורק בקניון לינקולן רואד במיאמי ביץ'.
ב-12 ביולי 2010 נפתחו מסעדות שייק שאק במנהטן ברובע התיאטרון ובאפר איסט סייד.
ביולי 2011, פורסם כי שייק שאק הגיעה להסכם עם החברה שמפעילה את הרכבות בניו יורק - MTA לפתיחת חנות במפלס התחתון של תחנת גרנד סנטרל.
הפרויקט התעכב מכיוון שהמזללה המקסיקנית Zócalo, שפעלה במקום שהיה מיועד לשייק שאק, סירבה להתפנות לאחר תום חוזה השכירות, והגישה תביעה בטענה לשחיתות בהסכם עם שייק שאק.
בתחילת מאי 2013 פינתה זוקאלו את החלל, והמסעדה החדשה נפתחה ב-5 באוקטובר 2013.
עד אוגוסט 2014 החלו חנויות שייק שאק לפעול במדינות: קליפורניה, קונטיקט, דלאוור, וושינגטון, פלורידה, ג'ורג'יה, אילינוי, מרילנד, מסצ'וסטס, ניו המפשייר, ניו ג'רזי, נבדה, פנסילבניה, טקסס ווירג'יניה, בנוסף למיקומים נוספים בניו יורק.
באותו חודש צצו דיווחים על כך שהחברה מתכוונת לצאת להנפקה ודנה על חיתום עם מספר בנקי השקעות, כולל ג'יי פי מורגן, מורגן סטנלי וגולדמן זקס.
ב-29 בינואר 2015, שייק שאק תמחרה את ההנפקה שלה ב-21 דולר למניה.
בבוקר 30 בינואר 2015, היא החלה להיסחר ב-NYSE במחיר של 47 דולר למניה תחת הסימול SHAK.
באפריל 2015, המניות הגיעו למחירים של 72 דולר, והגיעו לשיא של כ-90 דולר במאי 2015. בהגשת ההנפקה שלה, החברה הצהירה כי היא מתכננת להרחיב את טביעת הרגל המקומית שלה ל-450 חנויות המופעלות על ידי החברה.
למרות שלא נמסר תאריך יעד להתרחבות זו, החברה ציינה כי בכוונתה לפתוח לפחות 10 מסעדות חדשות בכל שנה, אם כי מאוחר יותר שינתה יעד זה ל-12 בשנה, ומאוחר יותר ב-2016 ל-14 מסעדות בשנה, יעד שיביא בסך הכל ל-450 מסעדות בתוך כ-25 שנים.
מאוחר יותר באותו חודש, שייק שאק הגישה בקשה לסימן מסחרי למונח "Chicken Shack", מה שהוביל להשערות שהחברה עומדת להוסיף לתפריט כריכי עוף.
החברה הגישה באופן זמני כריכי עוף בסניפים שלה בברוקלין ב-7 ביולי 2015. בינואר 2016, שייק שאק הגישה כריכי עוף בסניפים נוספים בארצות הברית, לאחר שהגישה אותם באופן קבוע בכל הסניפים בברוקלין.
ב-10 באוקטובר 2018, שייק שאק הודיעה כי היא תתחיל לפעול באופן רשמי בסינגפור בנמל התעופה Jewel Changi בשנת 2019. נכון לשנת 2021, ישנם שמונה סניפים בעיר-מדינה.
ב-27 ביוני 2019, פתחה שייק שאק סניף במקסיקו סיטי בפסאו דה לה רפורמה, אחד הרחובות העמוסים ביותר במקסיקו.
הפתיחה הייתה כה פופולרית, שביום הפתיחה אנשים חיכו בתור כשעתיים.
הרשת צפויה לפתוח 30 סניפים במקסיקו עד 2029. ב-22 במרץ 2023, שייק שאק הודיעה שהיא תתרחב לקנדה, ושהיא מתכננת לפתוח 35 סניפים עד 2035. ב-24 במרץ 2023, שייק שאק הושקה בתאילנד.
הסניף הראשון בבנגקוק, הממוקם בסנטרל וורלד, נפתחה ב-30 במרץ 2023 עם שאיפה להתרחב ל-15 סניפים בתאילנד עד 2032.
ב-19 באפריל 2023, שייק שאק הודיעה על כניסה לפעילות בישראל והזכיין המקומי הנבחר הוא הראל ויזל וקבוצת ירזין-סלע מסעדות.
כשהמסעדה הראשונה נפתחה בתל אביב, עם תוכניות להקים בהמשך 15 סניפים נוספים ברחבי הארץ.
ב-27 בפברואר 2024 נפתח הסניף הראשון של הרשת בישראל, ברחוב דיזנגוף בתל אביב.
לצד ביקורות מעורבות על רמת האוכל, נמתחה ביקורת רבה על כך שהמחירים ברשת יקרים משמעותית מסניפיה בארצות הברית.
שייק שאק הייתה לעיתים קרובות המסעדה הראשית בפסטיבל האוכל EEEEEATSCON של אתר המסעדות "The Infatuation" בסנטה מוניקה, קליפורניה ובפורסט הילס, ניו יורק.
המנהל הקולינרי, מארק רוסטי, ידוע ביצירת המבורגרים אקסקלוסיביים ושיתופי פעולה עם מסעדות מקומיות בפסטיבל.
בשנת 2018 הוא שיתף פעולה עם מסעדת אמילי מברוקלין כדי ליצור המבורגר בסגנון שאק עם גבינה אמריקאית, רוטב "אמי" מיוחד ובצל מקורמל.
ההמבורגר היה מאוד פופולרי, והכרטיסים לאירוע אזלו שבוע מראש.
הוא תואר כ"מאש אפ של טעמי פיצה והמבורגר" ו"טרנסצנדנטי".
השייקים של שייק שאק תוארו על ידי מבקרים כ-"כמה מהטובים בתעשייה".
הרשת מוכרת גם המבורגרים עוף, צ'יפס, נקניקיות, רפרפת, בירה ויין.
בכל מיקום חדש מותאם תפריט המשקאות לטעמים המקומיים של העיר בה החנות פועלת.
המוצר המפורסם ביותר של הרשת הוא ה"שאק בורגר".
המכיל קציצת בקר, גבינה אמריקאית, חסה, עגבנייה ורוטב ייחודי המכונה "רוטב שאק".